**Ministru kabineta rīkojuma projekta**

**„Par Rīgas Latviešu biedrības nama atjaunošanas, izpētes, konservācijas un restaurācijas programmu 2021. – 2029.gadam” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par Rīgas Latviešu biedrības nama atjaunošanas, izpētes, konservācijas un restaurācijas programmu 2021. – 2029.gadam” (turpmāk – Projekts) sagatavots, lai saskaņā ar Rīgas Latviešu biedrības nama likuma 4.panta otro daļu Ministru kabinets apstiprinātu Rīgas Latviešu biedrības nama atjaunošanas, izpētes, konservācijas un restaurācijas programmu 2021. – 2029.gadam (turpmāk – Programma). |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts sagatavots, pamatojoties uz Rīgas Latviešu biedrības nama likuma 4.panta otro daļu un pārejas noteikumu 2.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīgas Latviešu biedrības nams Rīgā, Merķeļa ielā 13 (turpmāk – Biedrības nams) ir Rīgas Latviešu biedrības (turpmāk – Biedrības) īpašums. Īpašumtiesības Biedrībai uz Biedrības namu atjaunotas pēc Biedrības darbības atjaunošanas 1989.gadā un nostiprinātas Rīgas pilsētas zemesgrāmatā 1998.gada 18.decembrī (kadastra Nr.0100 005 0040), pamatojoties uz 1998.gada 11.novembra uzziņu par nekustamo īpašumu Nr.119, Ministru kabineta 1995.gada 3.janvāra rīkojumu Nr.5 „Par nekustamo īpašumu Rīgā, Merķeļa ielā 13”, 1995.gada 10.februāra pieņemšanas – nodošanas aktu un 1998.gada 8.decembra Latvijas Valsts vēstures arhīva izziņu Nr.5-JP-31006. Biedrības nams ir valsts nozīmes arhitektūras piemineklis (valsts aizsardzības Nr.6524), bet panno ēkas fasādes centrālajā daļā un paplašinājuma daļas durvis ir valsts nozīmes mākslas pieminekļi (valsts aizsardzības Nr.7289 un Nr.7288).  Saskaņā ar Rīgas Latviešu biedrības nama likuma 3.pantu Biedrības nama izmantošanas mērķi ir šādi:  1) pētīt, saglabāt un popularizēt Biedrības namu un tajā esošos kultūras (mākslas) pieminekļus un citas kultūras vērtības kā 1868.gadā dibinātās Biedrības mājvietu, uzsverot Biedrības kā Latvijas izglītības, kultūras, zinātnes un tautsaimniecības attīstības veicinātājas un nacionālās neatkarības ideju pirmsācējas vēsturisko nozīmi Latvijas valstiskuma veidošanā;  2)  veicināt latviešu materiālā un nemateriālā kultūras mantojuma saglabāšanu;  3)  veicināt Biedrības 1873.gadā aizsāktās Dziesmu un deju svētku tradīcijas turpināšanu, nodrošinot Biedrības namā Biedrības tautas mākslas kolektīvu darbību un Dziesmu un deju svētku ietvaros paredzētās norises;  4)  rīkot izglītības, zinātnes un kultūras pasākumus, tostarp ar tautas tradīcijām saistītus sarīkojumus;  5)  atbalstīt valstiski nozīmīgu pasākumu norisi;  6)  nodrošināt Biedrības nama kā valsts nozīmes kultūras (arhitektūras) pieminekļa un tajā esošo valsts nozīmes kultūras (mākslas) pieminekļu saglabāšanu un atjaunošanu, izpēti, konservāciju un restaurāciju;  7)  nodrošināt Biedrības namā esošo pieminekļu un šajā pantā minēto pasākumu publisku pieejamību.  Saskaņā ar Rīgas Latviešu biedrības nama likuma 4.panta pirmo daļu Biedrības nama uzturēšanu atbilstoši šā likuma 3.pantā noteiktajiem mērķiem finansē Biedrība. Rīgas Latviešu biedrības nama likuma 4.panta otrā daļa nosaka, ka Latvijas valsts piedalās Biedrības nama atjaunošanas, izpētes, konservācijas un restaurācijas, tostarp šo darbu veikšanai nepieciešamo speciālistu apmācības, finansēšanā atbilstoši gadskārtējā valsts budžeta likumā šim mērķim paredzētajiem līdzekļiem un saskaņā ar Ministru kabineta apstiprinātu Biedrības nama atjaunošanas, izpētes, konservācijas un restaurācijas programmu. Saskaņā ar Rīgas Latviešu biedrības nama likuma pārejas noteikumu 2.punktu Biedrība līdz 2019.gada 31.decembrim izstrādā un iesniedz Ministru kabinetam apstiprināšanai šā likuma 4.panta otrajā daļā minēto Biedrības nama atjaunošanas, izpētes, konservācijas un restaurācijas programmu. Projekts paredz apstiprināt Biedrības izstrādāto Programmu, kas, ņemot vērā Programmā paredzētos uzdevumus, sagatavota 2021. – 2029.gadam.  2019.gada septembrī saskaņā ar LBN 405-15 „Būvju tehniskā apsekošana” noteikumiem ir veikta Biedrības nama tehniskā apsekošana un sagatavots Tehniskās apsekošanas atzinums Nr.TA-09/2019 (turpmāk – Tehniskās apsekošanas atzinums) (Programmas 1.pielikums). Tehniskās apsekošanas atzinumā ir konstatēts, ka Biedrības nama galvenās nesošās konstrukcijas – sienas, karkasa elementi un pārsegumi – ir apmierinošā būvtehniskā stāvoklī. Atsevišķās vietās nepieciešama pagraba pārsegumu atjaunošana, kā arī kompleksi ārējās un iekšējās vertikālās hidroizolācijas pasākumi un injekciju horizontālās hidroizolācijas pasākumi. Vairākās vietās Biedrības namā jāveic plaisu monitorings, jāizstrādā atbilstoši būvprojekti un jāveic atjaunošana, kā arī jāatjauno ēkas fasāžu apmetums. Biedrības namā nepieciešama arī dažu jumta daļu koka konstrukciju pastiprināšana, jumta seguma nomaiņa atsevišķos posmos un vairāku skursteņu remonts. Dažviet jāremontē kāpņu telpas, likvidējot pakāpienu izdrupumus. Jārestaurē vairākas durvis, logi un pagalma vārti.  Atbilstoši Tehniskās apsekošanas atzinumam neapmierinošā stāvoklī ir Biedrības nama ēkas inženiertehniskās iekārtas, kas drīz sasniegs ekspluatācijas termiņa beigas. Nepieciešams pilnīgi pārbūvēt vēdināšanas un apkures sistēmu un jānomaina visi siltā un aukstā ūdens, kā arī kanalizācijas cauruļvadi. Jānovērš bīstamas tehniskas nepilnības lietus ūdens kanalizācijas sistēmā. Ēkā nav nodrošināta mūsdienu prasībām atbilstoša vides pieejamība. Jāpārbūvē invalīdu lifts un jāizbūvē tualetes cilvēkiem ar īpašām vajadzībām. Nepieciešams ēkas energoaudits un jāveic energoefektivitātes uzlabošanas pasākumi.  Programmai ir noteikti šādi mērķi:  1. Programmas ilgtermiņa mērķi:  1.1. izveidot un popularizēt nozīmīgo latviešu nacionālās pašapziņas un valstiskās neatkarības veidošanās simbolu – Biedrības namu – kā mūsdienīgu, interaktīvu Latvijas valsts vēstures izpētes un nacionālās kultūras centru, veicinot plašāku sabiedrības izglītošanu par Latvijas valsts veidošanās pirmsākumiem, Latvijas sabiedrības vienotības, pašapziņas, patriotisma un lepnuma par savu valsti stiprināšanu un popularizējot latviešu nacionālo kultūru un vēsturi Rīgas viesiem;  1.2. nodrošināt Biedrības nama un ar to saistīto vēstures liecību saglabāšanu nākamajām paaudzēm.  2. Programmas vidējā termiņa mērķi:  2.1. restaurēt un atjaunot Biedrības nama vēsturiskos interjerus;  2.2. izveidot interaktīvu Biedrības un Biedrības nama digitālo muzeju un mūsdienīgu ekspozīciju, ar mūsdienu tehnoloģijām apkopojot, sistematizējot un digitalizējot Biedrības nama vēsturiskos materiālus.  3. Programmas īstermiņa mērķi:  3.1. veikt Biedrības nama saglabāšanai un attīstībai nepieciešamos tehnisko un saimniecisko telpu pārbūves darbus saskaņā ar Tehniskās apsekošanas atzinumu (Programmas 1.pielikums);  3.2. secīgi veikt Programmā paredzētos arhitektoniski mākslinieciskās izpētes (turpmāk arī – AMI), atjaunošanas, konservācijas un restaurācijas darbus (turpmāk – restaurācijas darbi) saskaņā ar Programmas 2.pielikumu, darbu izpildē iesaistot atbilstoši kvalificētus speciālistus;  3.3. veikt Latvijas atmiņu institūcijās pieejamo Biedrības nama vēsturisko materiālu izpēti, apkopošanu un sistematizēšanu, iesaistot studentus un profesionālus vēsturniekus;  3.4. sadarbībā ar Nacionālo kultūras mantojuma pārvaldi un Latvijas augstskolām nodrošināt jauno restaurācijas speciālistu studiju prakses vietas.  Programmas īstenošana paredzēta pa kārtām, kopā astoņās kārtās, kas sakārtotas prioritārā darbu secībā (Programmas 3.pielikums). Programmas prognozētais īstenošanas laiks ir no 2021.gada līdz 2029.gadam, ja tiek piesaistīts nepieciešamais finansējums. Programmas īstenošanas kārtas veidotas, balstoties uz Rīgas Latviešu biedrības nama likumā noteikto apjomu, ēkas tehniskās un vēsturisko interjeru izpētes datiem, izmaksu aplēsēm un tā, lai nodrošinātu Biedrības nama publisku pieejamību visā Programmas īstenošanas laikā.  Biedrības nama atjaunošanas un restaurācijas darbi plānoti kompleksi, veicot gan attiecīgo telpu inženierkomunikāciju nomaiņu, gan interjera restaurācijas darbus. Vispārceltniecisko darbu izmaksu aplēses sagatavotas, balstoties uz Biedrības nama inženiertehniskās izpētes datiem. Biedrības nama telpu un interjera restaurācijas darbu aplēses ir sagatavotas, pamatojoties uz vēsturisko interjeru apsekošanas datiem un, ņemot vērā analoģisku restaurācijas darbu izmaksas 2019.gadā. Programmas īstenošanas secība un kārtu skaits var mainīties. Izmaksas var mainīties Programmas īstenošanas laikā pēc būvprojektu izstrādes un arhitektoniski mākslinieciskās izpētes.  Biedrība sadarbībā ar Nacionālo kultūras mantojuma pārvaldi, Latvijas augstskolām un profesionālajam izglītības iestādēm veicina Programmas īstenošanai nepieciešamo speciālistu apmācību. Pēc Programmā paredzēto darbu pabeigšanas jāveic regulāri Biedrības nama uzturēšanas darbi atbilstoši Rīgas Latviešu biedrības nama likumā un likumā „Par kultūras pieminekļu aizsardzību” noteiktajām prasībām.  Provizoriskās Programmas īstenošanas izmaksas pa kārtām ir šādas (ieskaitot PVN):  1. Programmas pirmā kārta – provizoriskās izmaksas 1 110 566,77 *euro*,kas ietver:   * Biedrības nama pamatu konstrukciju un pagraba telpu atjaunošanu līdz ar inženierkomunikāciju pārbūvi 983 295,34 *euro*; * Biedrības nama energoauditu 4 813,38 *euro*; * arhitektoniski mākslinieciskās izpētes (AMI) veikšanu 8 494,20 *euro*; * Programmas īstenošanas divām pirmajām kārtām nepieciešamo būvprojektu izstrādi 56 628,00 *euro*; * zinātnisko pētniecību 50 965,20 *euro*; * Biedrības nama vēstures ekspozīcijas izveidi 6 370,65 *euro*.   2. Programmas otrā kārta – provizoriskās izmaksas 1 716 104,93 *euro*, kas ietver:   * Biedrības nama siltuma zudumu samazināšanas pasākumus, fasāžu restaurāciju, jumta atjaunošanu, ēkas atsevišķu konstrukciju un inženierkomunikāciju atjaunošanu 1 597 653,31 *euro*; * Programmas īstenošanas trešajai kārtai nepieciešamo būvprojektu izstrādi (arhitektoniski mākslinieciskā izpēte (AMI) un būvprojekts) 27 606,15 *euro*; * zinātnisko pētniecību 66 070,72 *euro*; * Biedrības nama vēstures un interaktīvas ekspozīcijas izveidi 24 774,75 *euro*.   3. Programmas trešā kārta – provizoriskās izmaksas 1 625 921,57 *euro*, kas ietver:   * ēkas vēdināšanas sistēmu, elektroinstalāciju un sakaru sistēmu atjaunošanu, ielas fasādes (tai skaitā dekoratīvos panno) restaurāciju – 1 498 267,90 *euro*; * Programmas īstenošanas ceturtajai kārtai nepieciešamo būvprojektu izstrādi (arhitektoniski mākslinieciskā izpēte (AMI) un būvprojekts) 36 808,20 *euro*; * zinātnisko pētniecību 66 070,72 *euro*; * Biedrības nama vēstures interaktīvās ekspozīcijas pilnveidi 24 774,75 *euro*.   4. Programmas ceturtā kārta – provizoriskās izmaksas 1 156 081,69 *euro*, kas ietver:   * vairāku telpu apdares restaurāciju, inženiertehnisko sistēmu nomaiņu un vides pieejamības nodrošināšanas pasākumus, ēkas fasādes restaurāciju 1 034 090,82 *euro*; * Programmas īstenošanas piektajai kārtai nepieciešamo būvprojektu izstrādi (arhitektoniski mākslinieciskā izpēte (AMI) un būvprojekts) 31 145,40 *euro*; * zinātnisko pētniecību 66 070,72 *euro*; * Biedrības nama vēstures interaktīvās ekspozīcijas pilnveidi 24 774,75 *euro*.   5. Programmas piektā kārta – provizoriskās izmaksas 472 217,21 *euro*, kas ietver:   * Baltās zāles un citu telpu restaurāciju 401 191,54 *euro*; * Programmas īstenošanas sestajai kārtai nepieciešamo būvprojektu izstrādi (arhitektoniski mākslinieciskā izpēte (AMI) un būvprojekts) 26 898,30 *euro*; * zinātnisko pētniecību 19 352,62 *euro*; * Biedrības nama vēstures interaktīvās ekspozīcijas pilnveidi 24 774,75 *euro*.   6. Programmas sestā kārta – provizoriskās izmaksas 611 047,70 *euro*, kas ietver:   * Zelta zāles, Zelta zāles salonu un 3.stāva foajē restaurāciju 540 022,03 *euro*; * Programmas īstenošanas septītajai kārtai nepieciešamo būvprojektu izstrādi (arhitektoniski mākslinieciskā izpēte (AMI) un būvprojekts) 26 898,30 *euro*; * zinātnisko pētniecību 19 352,62 *euro*; * Biedrības nama vēstures interaktīvās ekspozīcijas pilnveidi 24 774,75 *euro*.     7. Programmas septītā kārta – provizoriskās izmaksas 1 167 336,95 *euro*, kas ietver:   * Līgo zāles un citu 2.stāva reprezentācijas telpu restaurāciju un vairāku citu telpu atjaunošanu 1 140 438,65 *euro*; * Programmas īstenošanas astotajai kārtai nepieciešamo būvprojektu izstrāde (arhitektoniski mākslinieciskā izpēte (AMI) un būvprojekts) 26 898,30 *euro*.   8. Programmas astotā kārta – provizoriskās izmaksas 1 563 214,40 *euro*, kas ietver Lielās zāles kosmētiskus uzlabojumus un zāles foajē restaurāciju, logu vitrāžu restaurāciju, šņorbēniņu tehniskā aprīkojuma pārbūvi un vairāku telpu remonts.  Kopējās provizoriskās Programmas īstenošanas izmaksas par visām astoņām kārtām ir 9 422 491,22 *euro* (ieskaitot PVN). |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Nacionālā kultūras mantojuma pārvalde, Biedrība. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020.gads | | Turpmākie trīs gadi (*euro*) | | | | |
| 2021.gads | | 2022.gads | | 2023. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 |  |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 |  |  |  |  |  |  |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 530784 | 0 | 833553 | 788461 |
| 2.1. valsts pamatbudžets | 0 | 0 | 0 | 0530784 | 0 | 833553 | 788461 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | -530784 | 0 | -833553 | -788461 |
| 3.1. valsts pamatbudžets | 0 | 0 | 0 | -530784 | 0 | -833553 | -788461 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | -530784 | X | -833553 | -788461 |
| 5.1. valsts pamatbudžets | 0 | -530784 | -833553 | -788461 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Detalizēti Programmas īstenošanai paredzētie izdevumi pa kārtām norādīti Programmas 4.pielikumā.  Ņemot vērā valsts budžeta finansiālās iespējas, plānots, ka valsts var finansēt līdz 50% no Programmas īstenošanai paredzētajiem finanšu līdzekļiem.  Papildus nepieciešamā finansējuma apmērs veidojas no atjaunošanas, izpētes, konservācijas un restaurācijas darbu gada izmaksu 50% apmēra, atņemot Kultūras ministrijas resora budžetā pieejamo finansējumu minētajam mērķim. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Saskaņā ar Rīgas Latviešu biedrības nama likuma 4.panta pirmo daļu Biedrības nama uzturēšanu atbilstoši šā likuma 3.pantā noteiktajiem mērķiem finansē Biedrība. Rīgas Latviešu biedrības nama likuma 4.panta otrā daļa nosaka, ka Latvijas valsts piedalās Biedrības nama atjaunošanas, izpētes, konservācijas un restaurācijas, tostarp šo darbu veikšanai nepieciešamo speciālistu apmācības, finansēšanā atbilstoši gadskārtējā valsts budžeta likumā šim mērķim paredzētajiem līdzekļiem un saskaņā ar Ministru kabineta apstiprinātu Biedrības nama atjaunošanas, izpētes, konservācijas un restaurācijas programmu. Rīgas Latviešu biedrības nama likuma 4.panta trešā daļa nosaka, ka Latvijas valsts var piedalīties šā likuma 3.pantā noteikto mērķu īstenošanā, ja gadskārtējā valsts budžeta likumā šiem mērķiem ir paredzēti finanšu līdzekļi.  Ņemot vērā, ka Programmas īstenošana paredzēta pa kārtām, kā arī to, ka Biedrības nama uzturēšanu atbilstoši Rīgas Latviešu biedrības nama likumā noteiktajiem mērķiem primāri finansē no Biedrības finanšu līdzekļiem, valsts katrai Programmas īstenošanas kārtai nepieciešamos finanšu līdzekļus atbilstoši valsts budžeta finansiālajām iespējām var finansēt līdz 50 % apmēram. Pārējais Programmas īstenošanai nepieciešamais finansējums ir jānodrošina Biedrībai. Biedrība var iesniegt pieteikumu Nacionālajai kultūras mantojuma pārvaldē Kultūras pieminekļu konservācijas un restaurācijas programmas ietvaros ikgadējā atklātā konkursa kārtībā. Nacionālās kultūras mantojuma pārvaldes īstenotās Kultūras pieminekļu konservācijas un restaurācijas programmas mērķis ir sniegt finansiālu atbalstu kultūras pieminekļu īpašniekiem objektu konservācijā un restaurācijā. Maksimālais piešķiramais finansējuma apmērs vienam Kultūras pieminekļu konservācijas un restaurācijas programmas projektam ir līdz 20 000,00 *euro.*Biedrība atbilstoši Valsts kultūrkapitāla fonda likumā noteiktajam var iesniegt pieteikumu Valsts kultūrkapitāla fondā projektu konkursos kultūras mantojuma nozarē, kuru prioritāte ir:uz rezultātu un plašu pieejamību orientēta kultūras mantojuma izpēte, ievērojot zinātniski pētnieciskā darba prasības;zināšanu un prasmju saglabāšana un nodošana, apgūšana;kultūras mantojuma restaurācija ar mērķi saglabāt oriģinālsubstanci, autentiskumu un kultūrvēsturisko vērtību kopuma radīto noskaņu. Prioritāte – sabiedrībai plaši pieejamiem un īpašnieku līdzfinansētiem projektiem.Maksimālais piešķiramais finansējuma apmērs vienam Valsts kultūrkapitāla fonda projektam ir līdz 4 500,00 *euro.* | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| Projekts šo jomu neskar. | | |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts 2020.gada 3.februārī ievietots Kultūras ministrijas tīmekļvietnes [www.km.gov.lv](http://www.km.gov.lv) sadaļā „Sabiedrības līdzdalība” un Valsts kancelejas tīmekļvietnes [www.mk.gov.lv](http://www.mk.gov.lv) sadaļā „Sabiedrības līdzdalība” ar aicinājumu sabiedrības pārstāvjiem līdzdarboties Projekta izstrādē, līdz 2020.gada 17.februārim rakstiski sniedzot viedokli par Projektu atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5. un 7.4.1 punktam. |
| 2. | Sabiedrības līdzdalība projekta izstrādē | Sabiedrības pārstāvji tika aicināti līdzdarboties Projekta izstrādē, līdz 2020.gada 17.februārim rakstiski sniedzot viedokli par Projektu atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5. un 7.4.1 punktam. |
| 3. | Sabiedrības līdzdalības rezultāti | Sabiedrības pārstāvji tika aicināti līdzdarboties Projekta izstrādē, līdz 2020.gada 17.februārim rakstiski sniedzot viedokli par Projektu atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5. un 7.4.1 punktam. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Biedrība, Kultūras ministrija un Nacionālā kultūras mantojuma pārvalde. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Heislere – Celma 29143494

[Marija.Heislere@rlb.lv](mailto:Marija.Heislere@rlb.lv)

Dambis 67213113

[Juris.Dambis@mantojums.lv](mailto:Juris.Dambis@mantojums.lv)